
D 
urante conferencia di prensa dialuna mainta, Prome 
Minister Evelyn Wever Croes, pa prome bes ta admiti 
cu den su gobierno tabatin actonan di corupcion cu a tuma 
luga, principalmente pa loke ta ministerio di infrastructura. 


Segun Premier Wever Croes, DIP ta un departamento cu ta 
atravesando hopi pero hopi problema y hopi complicacion, 
señalando corupcion na gran escala cu a bin ta tumando 
luga prome cu su persona a tuma e ministerio di DIP over, 


Aki Evelyn Wever Croes a señala entre otro Benny Sevinger di 
partido AVP pero tambe a menciona nomber di Marisol Lopez 
Tromp cu lo ta envolvi den investigacion pa posibel corup- 
cion y tambe a señala ex minister Otmar Oduber cu tambe ta 
wordo investiga pa motibo di corupcion den maneho di DIP. 


Ta casonan cu e lider di MEP a mustra cu a manca e depar- 
tamento aki y na mes momento mustrando cu ora cu el a 
tuma e ministerio over, e mester a ‘depolitisa’ e departa- 
mento mustrando riba e liña fini cu tin entre por ehempel ex 
minister Lopez Tromp y e departamento, loke a pone cu el a 
dicidi si saca tur influencia politico for di e maneho di otor- 
gamento di tereno. 


Segun Evelyn, e minister no tin decision mas pa tuma rela- 
ciona cu otorgamento di tereno di gobierno, kende ta haya 
y kende no ta haya. 


Desde cu su partido a tuma mando di e pais na 2017 den 
un coalicion, Prome Minister Wever Croes a insisti cu awor 
Aruba tin un gobierno cu tin integridad na prome luga y cu 
no tin espacio pa corupcion. 


Na 2021 a yega asina leu cu Wever Croes dia 30 di maart a 
entrega retiro di Parlamento na Gobernador pa motibo cu e 
lider di un partner di coalicion, esta Allan Howell tabata bou 
investigacion di MOT y despues Ministerio Publico, pa trans- 
accionnan straño cu placa di e fundacion di POR pa loke ta 
‘fraktie medewerker.’ 


Pues eynan gabinete Wever Croes a wordo manda cas y a 
yama eleccion nobo pa luna di Juni di 2021 caminda un biaha 
mas partido MEP a saca mayoria y a forma un coalicion cu 
partido RAIZ cu ainda ta na poder. 


Ta den e contexto aki ta keda hopi straño grandi y ta crea 


duda grandi den interpretacion di Prome Minister Wever 
Croes riba nificacion di e palabra “integridad” ya e casonan 
grandi di corupcion cu el a menciona ayera mainta, ta liga 
mandatarionan di su prome gobierno na esaki. 
Evelyn a inicia pa punta dede riba Benny Sevinger kende 
su caso ta den Corte ainda pero na mes momento tambe 
a mustra como sospechosonan den corupcion cu tereno, 
e actual lider di MAS, Marisol Lopez Tromp, kende awor e 
ta acusa di a tuma decisionnan ilegal siendo Minister den 
Gabinete Wever Croes I. 


Fuera di Marisol, ayera Prome Minister a punta dede tambe 
riba e otro sospechoso cu su persona ta considera a comete 
corupcion “masal” den su maneho na DIP, esta Otmar 
Oduber, kende tambe tabata fungi como vice Prome Minister 
di pais Aruba. 


Pues aki atrobe por mira cu e regla di integridad ta total- 
mente diferente den caso di Howell pero lo ta na su luga 
pa condena e hecho cu den su prome gobierno, tin dos ex 
Minister ta ser investiga pa corupcion manera cu el a declara. 


Minister Presidente a confirma 
corupcion den su gobierno 


D 
iadomingo ultimo Polisnan a bay un asistencia unda 
cu a resulta después cu e problema tabata un pleito 
entre dos amigo y nada di hincamento. 


E hecho aki a tuma luga rond di 4’or di marduga. Patruya 
di Playa a bay banda di Citgo Sasaki caminda, según e 
melding cu a drenta, tin un persona hinca. 
Na e sitio a papia cu e homber di inicial R. Na yegada a 
mira cu berdad e tabatin un corta chikito na su braza cu 
tabata sangra. Pero e mes a conta e Polis cu e no a wordo 
hinca of corta. El a hay’e den un discusion cu un amigo y 
door di rabia, el a dal e glas di bentana di su mesun auto 
cu un mokete. Di e forma aki el a keda herida. 


Polisnan a constata cu e no tabata den condicion pa stuur 
auto. El a logra haya un amigo pa busk’e pa cual e Polisnan 
a lague bay, pero su auto mes a keda para riba e estacio- 
namento di Citgo Sasaki. 


Amigo di rabia a 
kibra glas di su auto 

“R 
ijkswet Aruba Financieel Toezicht” cu mester bin pa 
Aruba, ainda no ta algo concreto, segun Prome Min- 
ister Evelun Wever Croes durante di conferencia di prensa 
ayera mainta di su gobierno. 
RAFT ta un ley cu ta regarda Aruba so ya cu den pasado 
tanto Corsou y Sint Maarten ya caba a ricibi nan RFT cu 
tabata conta pa nan dos dia 10 di October di 2010 y awor ta 
trahando riba e RAFT cu lo conta pa Aruba so. 


Un situacion cu segun Prome Minister ta un tiki confuso den 
henter e proceso aki, ta e hecho cu desde e pandemia di 
Covid, gobierno Hulandes a dicidi di trata tur tres partner 
den Caribe di mesun forma, brindando ayudo financiero na 
tur tres bou di mesun condicionnan. 


Awor cu e pandemia ta tras di lomba e ‘igualdad’ no por 
conta mas y cu e intencion di Hulanda pa duna Aruba tambe 
su RFT pero cu lo wordo yama RAFT, mester sinta na mesa 
pa atende cu esaki ya cu no por papia di igualdad mas. 


Prome Minister a pone enfasis cu RAFT lo no wordo acepta 
pa gobierno di Aruba, si Hulanda no bay di acuerdo cu 
”kwijtschelding” di debe cu Aruba tin cu pais madre. 


Evelyn Wever Coes a señala ayera mainta cu ya na 2010, e 
famoso 10-10-10, na momento cu Corsou y Sint Maarten a 
haya nan autonomia, Hulanda a pordona e islanan aki nan 
debe cu nan tabatin e tempo ey pero Aruba no a ricibi e trato 
aki pero di otro banda Aruba mester a yuda pa pone miyones 
den e fondo di solidaridad pa yuda e islanan Saba, Bonaire y 
St Eustatius ora cu a bandona e constelacion Antiano. 


“Mi a purba splica nan cu ora bo kier pidi di Aruba un 
Rijkswet Financieel Toezicht, ni cu bo yam’e Rijkswet Aruba 
Financieel Toezicht, si no bin cu ‘kwijtschelding’, dificilmente 
e lo wordo acepta aki nan,” Prome Minister Wever Croes a 
mustra enfaticamente. 
Na mes momento e prome mandatario a mustra cu e pens- 
amento di Hulanda cu ta kere cu “one size fits all” simple- 
mente no ta traha y el a bisa cu constantemente ta trata di 
bisa mandatarionan Hulandes cu e forma aki no ta funciona 
y mustrando riba e diferencianan. 
Awor tin cu bay mira kico lo pasa den e proximo deliber- 
acionnan cu lo tuma luga riba e “onderlinge regeling” cu 
awor ta bin na luga di COHO cu tanto experto Hulandes a 
perde oranan largo trahando y hincando esaki den otro. 


Pero segun Premier di Aruba, ta necesario un onderlinge 
regeling ya cu no tur cos ta traha pa tur e islanan y esey 
mester ta bon pa gobierno Hulandes na momento di kier fiha 
un maneho cu lo no sirbi interes di e paisnan envolvi. 


Prome Minister cu mensahe bon cla pa Hulanda 


RAFT lo no bin sin “kwijtschelding” 
di debe di pais Aruba 


N 
ASA y Instituto Goddard di Merca a anuncia recientemente cu 2022 ta- 
bata e di cinco aña mas calor desde e registro historico moderno cu a 
cuminsa na 1880. 
Ademas, a bolbe confirma e tendencia di keintamento global cu ta no ta stop 
di accelera. 
E informe di e institutonan Mericano ta indica cu e tendencia ta sigui a largo 
plazo. E temperaturanan averahe na nivel global di aña 2022 tabata 0,89°C 
mas cu e averahe basico di 1951 pa 1980. 
E ultimo 9 añanan tabata esnan mas calor desde cu a cuminsa cu e registra 
moderno na 1880. E cifranan ta mustra cu planeta Mundo ta mas o menos 
1,11 °C mas cayente cu e temperatura averahe di siglo XIX. 


Aña 2022 
tabata e di 
cinco aña 
mas calor 
desde 1880 

N 
a varios ocasion AWEMainta a yega di mustra cu pa 
gobernacion di e pais aki drecha, politiconan di e gen- 
eracion nobo tin cu cambia e mentalidad politico cu a bira 
un tradicion pa hopi aña caba. 


Principalmente esunnan cu ta wordo eligi pa forma parti di 
e 21 miembronan di Parlamento, ta e grupo mas importante 
cu tin pa percura pa e cambio di mentalidad aki, ta bira un 
hecho ya cu ta Parlamentarionan ta esunnan cu tin e poder 
di gobernacion di e pais. 


Ta Parlamento ta controla y coregi maneho di un gobierno 
pero pa demasiado tempo e propio Parlamentarionan pa 
hopi tempo a permiti gobierno dicidi riba e institucion aki. 
Tin dos caso specifico den ultimo tempo, cu ta dunando 
cierto indicacion cu “un cambio ta na caminda” y cu pronto 
Parlamento lo ricibi bek su poder legislativo cu a asina 
importante pa bienestar di e pais. 


Den luna di December tabata e miembro di fraccion di MEP, 
Alvin Molina kende a cuestiona e maneho di su gobierno pa 
no duna su bario, esta San Nicolas e atencion cu e merece 
pa e haya un desaroyo economico adecuado y hustifica. 


Hasta durante di reunionnan publico den Parlamento, Molina 
a trece esaki dilanti insistiendo cu e momento a yega pa San 
Nicolas haya loke e merece y cu gobierno percura pa un 
desaroyo economico husto pa e bario aki y pa bienestar di 
su habitantenan. 
Sinembargo ta mesun Parlamentario Alvin Molina, na 
momento cu por a pone presion riba e gobierno cu e ta 
sostene y exigi pa San Nicolas wordo respeta, e candidato 
di partido MEP a dicidi di vota na fabor di un presupuesto cu 
no tin placa reserva pa duna San Nicolas un desaroyo miho 
cu tabata den e añanan anterior. 


Ayera mainta, tabata otro parlamentario di fraccion di MEP, 
esta Hendrik Tevreden, kende durante di un conferencia di 
prensa di su partido, a bin dilanti y a cuestiona e maneho cu 
Minister Ursell Arends a bin ta hibando pa loke ta e asunto 
di dump como tambe e asunto di parkeermeters. 


Ta trata di un Minister cu Tevreden como Parlamentario ta 
sostene den e gobierno di coalicion di MEP y RAIZ y den 
cierto sentido e ta demostra un cambio grandi den e mental- 


idad politico cu a bin ta dominando politica y gobernacion di 
e pais pa tanto aña caba. 


Parlamentario Tevreden no ta e prome cu a cuestiona e deci- 
sionnan tuma pa Minister Arends relaciona cu e dump na 
Parkietenbos, mustrando cu ta dificil pa sostene un decision 
asina sin cu Minister a informa pueblo debidamente conse- 
cuencia di e cambionan aki y kico pueblo tin cu haci awor cu 
a cera dump. 


Esey no a tuma luga pero e hecho cu ta un Parlamentario 
cu tin cu sostene maneho di Minister Arends ta ‘trek aan de 
bel” pa brinda speransa pa futuro pero na mes momento 
ta un declaracion cu ta yega un tiki laat, ya cu e decision 
di cera dump ta un hecho y riba mesun dia di awe y ayera, 
pueblo ainda ta totalmente confundi unda y con e tin cu 
procede na momento di deshaci di su sushi di cas. 


Parlamentario Tevreden tambe a cuestiona e asunto di 
parkeer den centro di Oranjestad, insistiendo cu mester tin 
un sistema pa ciudadano paga pa staciona nan auto pero na 
e momentonan aki no tin algo concreto, ta yega pega sticker 
riba autonan staciona un luga cu nan no tin mag di staciona 
pero por lo pronto lo no tin solucion pa atende cu e asunto 
aki den un forma adecuado y efectivo. 


Pero ta señalnan atentado pa tuma nota di nan y kisas 
esaki, hasta si ta un ‘statement politico’ e dos parlamenta- 
rionan aki kier haci den direccion di nan gobierno, esaki ta 
bon bini y na su luga. 


Analisis 


Tevreden y Molina dunando señal 
di cambio di mentalidad politico 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 27 
JANUARI 2023 om 10:00 uur 's-morgens bij 
de Kamer van Koophandel (Auditorium) aan 
de L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


SAVANETA 347-C 
een woonhuis met een verdieping en met de zich 
daarop bevindende opstallen staande op een 
perceel eigendomsgrond groot 4.990 m2 gelegen 
te Savaneta in Aruba, kadastraal bekend als Vierde 
Afdeling Sectie E nummer 564 
richtprijs: Afl. 450.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 12 januari 2023 
ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
IMAS ta comparti cu su clientenan cu e 
kalender pa traha cita pa helpdesk ta un 
biaha mas disponibel via di e website di DI- 
MAS. Desde awe clientenan por cuminsa apar- 
ta nan cita pa helpdesk. 


Esaki ta significa cu desde dia 23 di januari 
venidero e personanan cu tin un cita reserva 
y confirma pa servicio di helpdesk lo wordo 
atendi personalmente na oficina di DIMAS. 
Tur otro servicio lo continua via di nos e-help- 
desk riba nos website. Alabes ta informa cu 
entrega di peticion di permiso of declaracion 
lo continua via e formularionan online of e 
portaal pa entrega peticionnan. 


Uzando e kalender pa traha un cita pa help- 
desk e cliente lo wordo atendi riba e orario 
confirma cu pregunta over di status di peti- 
cion, ora cu no a ricibi su orden di pago, 
peticion di carta di re-entry, coreccion di infor- 
macion, fecha di vencemento riba permiso di 
firma liber. 


Con e cliente ta traha su cita? 
1. Subi riba e website di DIMAS www.dimasa- 
ruba.aw 
2. Scoge e idioma di preferencia: Hulandes, 
Spaño of Ingles 
3. Riba e homepage scoge “Maak een afspraak 
voor de helpdesk” / “Haz una cita para el 
servicio de asistencia” / “Make an appoint- 
ment for the DIMAS helpdesk” 
4. Scoge e fecha y orario desea 
5. Yena e formulario completamente 
6. Controla cu a yena e e-mail adres personal 
y number di celular corectamente 
7. Save! 
8. Controla y confirma door di click riba e 
link cu DIMAS lo manda via di e e-mail adres 
personal yena dentro di e tempo stipula den 
e e-mail. 


Nos ta gradici nos clientenan pa tuma nota di 
e comunicado aki y asina evita cualkier incon- 
veniencia cu por surgi. 


DIMAS su kalender 
di cita pa helpdesk 
ta disponibel 

M 
ientras cu Gabinete Wever Croes a dicidi di decreta 
aña 2023 como un aña di union y positivismo, ningun 
caminda por mira un mensahe di alivio pa pueblo di Aruba, 
cu den e aña nobo aki, nan por carga speransa cu e pobre- 
sa creciente pa mal maneho di mesun gobierno aki, ta pasa 
pa historia. 


No ta cualkier famia of amigo di gobierno a bin dilanti cu e 
mensahe di gobierno pa pueblo pero e propio Prome Minister 
a bin dilanti cu e mensahe di fin di aña di su gobierno y ya 
den inicio di e mensahe, el a mustra pueblo cu 2023 lo no 
ta facil cu lo tin hopi cambio pero tambe cu e impactonan lo 
ta hopi fuerte pa cada persona. 


Partido AVP nunca den historia politico di e pais aki, a yega 
di constata un mensahe asina pisa, asina negativo y asina 
sin speransa pa pueblo, cu cosnan ta bay drecha y den tur 
e ambiente negativo aki, Prome Minister ta pidi pa union y 
positivismo di un pueblo cu e ta maltratando. 


Sin duda cu mester ta hopi preocupa, ya cu presupuesto 
2023 practicamente no tin un solo proyecto cu lo duna un 
aporte grandi na un miho desaroyo economico, un progreso 
di e mercado laboral y un alivio pa miles di cas di famia, di 
un inflacion cu pa mal maneho di gobierno, a dal pueblo 
masha duro. 


AVP no ta mira cambio den loke pueblo a bin ta sufriendo 
pa casi seis aña caba pa un vision di un Prome Minister cu 
hunto cu su partido, tin un solo vision, esta esun pa drecha 
situacion financiero di ‘friends and family’ mientras cu pa 
gobierno tin henter un Landspakket cu lo bay haci e situa- 
cion ainda mas dificil pa miles di conciudadanonan. 


Ta tristo pa scucha un Prome Minister Wever Croes, cu su 
gobierno a kita cinco miyon tur luna pa loke ta cuido medico 
di henter pueblo, awor ta papia di ‘mehoracion di cuido 


medico’ mientras cu miles di hendenan cu nan situacion a 
deteriora pa mal maneho di mesun gobierno aki, awor ta 
papia di mehoracion sin cu e tin curashi di lanta para pa 
hendenan grandi cu no tin suficiente fondo pa paga pa nan 
remedi. 


Gobierno di Prome Minister Evelyn tin mas cu cinco aña 
rancando placa for di pueblo, for di cuido medico di pueblo, 
for di educacion di nos mucha- y hobennan, for di husticia y 
for di e sector social y cantidad di otro asuntonan primordial 
pa bienestar di pueblo. 


Ora cu e mesun premier aki bisa pueblo cu “uni nos lo 
atende e retonan nobo creando solucion, oportunidad y un 
base solido pa progreso y felicidad” e ta bisando esaki na 
un pueblo cu for di 2017 ta sperando riba promesanan di un 
miho porvenir cu su partido a priminti pueblo pero nunca a 
yega. 


Al contrario den 2023 Minister Presidente 
mes a avisa pueblo cu e retonan lo ta duro, 
cu e aumento di salario minimo limita, 
no ta cuadra cu loke CBS ta mustra cu 
loke ta necesario pa un famia tin na 
entrada tur fin di luna. 


Decretando aña 2023 como aña di union y positivismo, 
esaki ta un mensahe segun partido AVP, dirigi na su famia 
y amigonan di partido, na un grupo selecta cu ta e unico 
grupo cu a progresa financieramente ultimo cinco aña nan 
ya cu pueblo mes a keda leu for di cualkier progreso, for di 
cualkier alivio den su lucha contra di sobrevivencia. 
AVP ta kere y lo sigui insisti cu aña 2023 mester bira un 
aña di recuperacion financiero pa henter pueblo ya cu ta 
miyones gobierno di MEP a ranca for di mesun pueblo aki 
ultimo cinco aña y mey. 


Partido AVP 


Aña 2023 mester ta aña di 
recuperacion financiero pa pueblo 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 10 
MAART 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


HOOIBERG 92-U 
een 
woonhuis 
staande 
op 
een 
perceel 
eigendomsgrond gelegen te Hooiberg in Aruba, 
groot ca. 806 m2, welk perceel afkomstig is van 
het moederperceel kadastraal bekend als Eerste 
Afdeling Sectie R nummer 3411, thans bekend met 
index D 14634. 
richtprijs: Afl. 238.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 februari 2023 
ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
epartamento di Impuesto ta participa cu e 
fecha final pa entrega e lista colectivo di sal- 
ario (verzamelloonstaat of VZL) y e lista colecti- 
vo di pago na tercera persona (verzamelstaat op- 
gaaf derden of VOD) di aña 2022 ta 31 di maart 
2023. Esaki ta di acuerdo cu e cambio reciente- 
mente den ley di e  “Plan di Impuesto 2023” cu 
a keda aproba na december ultimo. Pues di awor 
padilanti, tur aña dia 31 di maart ta e fecha final 
pa entrega e documentonan menciona.     


Tur doño di trabou of comerciante mester entrega 
e listanan menciona den forma digital via e portal 
‘BO impuesto’ di Departamento di Impuesto. Si 
un doño di trabou of comerciante no ta registra 
den e portal menciona, lo mester haci esaki mas 
lihe posibel. Pa registra como usuario di e portal 
mester haci un cita via: https://www.impuesto. 
aw/afspraak_maken_met_DIMP 


Departamento di Impuesto ta conseha tur 
contribuyente pa cumpli na tempo debi cu no ta 
bay tin prolongacion di termino. Keda sin entrega 
e ‘Verzamelloonstaat’ of e ‘Verzamelstaat opgaaf 
derden’ di aña 2022 lo por nifica cu e contribuy- 
ente lo por ricibi un cobransa adicional (naheff- 
ingsaanslag) inclui boet di Afl. 10.000 maximo. 


Pa mas informacion tocante verzamelloonstaat 
y/of verzamelstaat opgaaf derden por consulta 
e website www.impuesto.aw via e siguiente 
linknan:  
h t t p s : / / w w w . i m p u e s t o . 
a w / v e r z a m e l l o o n s t a a t - v z l / 
https://www.impuesto.aw/verzamelstaat- 
opgaaf-derden-vod 


Dia 31 di maart 2023 ta 
e fecha final pa entrega 
e ‘verzamelloonstaat’ y 
‘verzamelstaat opgaaf 
derden’ di aña 2022 


E fecha aki lo keda valido tur aña 

Tur Dialuna y Diahuebs 


Click Aki 


G 
obierno di Aruba a introduci dia 2 mei 2022 e ley cu ta 
limita uzo di productonan di tabaco y Horacio Oduber 
Hospital (HOH) na su luga como un instancia publico mester 
cumpli cu e ley nobo aki. Un di e metanan di e ley aki ta pa 
desanima publico pa haci uzo di productonan di tabaco. En- 
trante 1 di maart 2023 HOH, LABHOH y Bloedbank ta liber di 
huma. Esaki ta nifica cu no ta permiti humamento riba tere- 
no di HOH, LABHOH y Bloedbank ni tampoco paden di edi- 
ficio. Esaki ta conta tambe pa e parkeo y tambe pa tur poli- 
clinica rond di HOH. Pues tene bon na cuenta cu desde 1 di 
maart 2023 HOH ta pidi comunidad di Aruba pa colabora y 
asina hunto haci nos Hospital uno liber di huma. 


HOH, LABHOH y Bloedbank tin como punto di enfoke brinda 
e miho cuido y servicio na nos pashentnan y clientenan. E 
salud di nos empleadonan, pashentnan y bishitantenan ta 
nos prioridad y p’esey como e unico hospital riba e isla y 
pues tambe embahadornan di cuido di salud na Aruba a 
tuma e decision pa haci Hospital liber di huma y no sigui 
facilita humamento mas. E regla aki ta valido pa tur hende 


y ta inclui entre otro sigaria, otro productonan di tabaco, 
sigaria electronico y cualkier otro tipo cu tin como contenido 
tabaco. 


Desde september 2022 ya a introduci zonanan temporario 
di huma riba tereno di HOH pa empleado, pashent y bishi- 
tante pa asina cuminsa promove un hospital liber di huma. 
E zonanan temporario aki lo por wordo uza te dia 1 di maart 
2023. Como ‘zona di tolerancia’ pa pashentnan y bishitan- 
tenan tin temporalmente asigna banda di departamento di 
emergencia y esaki ta ser indica cu marcanan riba vloer. 
Pues si ta humando pafo di e ‘zona tolera’ nos lo pidi bo 
encarecidamente pa stop y pa pasa unda si ta permiti huma- 
mento te cu 1 di maart 2023. 


HOH, LABHOH y Bloedbank ta consciente cu esaki por tin un 
impacto grandi riba esnan cu tin un adiccion na tabaco. Nos 
ta spera di por conta cu sosten y cooperacion di comunidad 
henter pa asina hunto nos traha riba prevencion y alabes e 
impacto positivo riba salud publico. 


Entrante di 1 maart 2023 Hospital ta liber di huma 

D 
ia 31 di October 2022 mester a 
cera e localidad anterior di Hulp- 
bestuurskantoor (HBK) San Nicolas 
pasobra e no tabata adecua mas. Ni pa 
esnan cu tabata traha eynan, y tampo- 
co pa ricibi bishitante. Mientrastanto 
mesora gobierno a cuminsa traha pa 
e reapertura di HBK San Nicolas den 
un otro localidad, cual awe ta un re- 
alidad. Prome Minister Evelyn Wever - 
Croes durante un conferencia di pren- 
sa a splica di e proceso encamina y e 
trabounan cu a tuma luga, pa e reaper- 
tura di HBK San Nicolas. 


E siman a habri y bishitantenan di HBK 
San Nicolas a ricibi servicio den un 
establecimento mas nobo, moderno y 
cu ta cumpli cu tur e normanan y stan- 
dardnan necesario. Premier Wever - 
Croes a splica cu pa a yega asina leu 
no tabata facil, pa motibo cu e proceso 
di muda un departamento di gobierno 
por tuma hopi tempo, sinembargo den 
e caso aki el a dura dos luna y mei. Den 
e periodo aki, e trahadonan di HBK San 
Nicolas a traha na Savaneta. 


Localidad temporal di 
Hulpbestuurskantoor 
E localidad ta uno temporal pa HBK 
San Nicolas mientras cu ta bay renoba 
e edificio unda cu tabata ubica ante- 
riormente. Unabes cu e edificio ta 
remodela, e idea ta cu lo percura pa 
ubica mas departamento tambe aden. 
Entre otro Sociale Zaken, Dimas, AZV, 
Enseñansa pa Empleo, y lo tin espacio 
pa otro tipo di desaroyo eynan tambe. 
E trabounan aki no a cuminsa ainda, pa 
motibo cu tin retraso den e plannan. E 
ultimo plan cu a wordo presenta cu ta 
encera cu ta pasa e trabou pa SOGA 
desaroya e MFA, no por a continua. E 
consehonan a bin negativo pa motibo 
cu SOGA lo hisa e prijs di e MFA nan 


existente, cual ta pone un peso mucho 
mas grandi riba e presupuesto. Aworaki 
DOW ta trahando riba un otro alterna- 
tiva caminda cu Gobierno mes lo pone 
fondo disponibel pa remodela e edificio 
y e ora ey no mester paga tanto aña 
na huur manera ta e caso cu e otro 
MFA nan. Den e siguiente simannan lo 
concretisa esaki. 


Palabra di gradicimento tur cu a yuda 
Premier Wever - Croes a gradici tur 
esnan cu a haci e proceso posibel, 
specialmente e trahadonan di HBK San 
Nicolas pa e flexibilidad, pasenshi y pa 
sigui duna e servicio cu sonrisa riba 
nan cara. Ademas a gradici Setar cu 
taba’ey den e momentonan cu tabatin 
mester, David Dubero y Christofer 
Robles y Jairo Dirksen y henter e team 
cu den tempo record a haci instala- 
cionnan necesario. DOW, Marlon Croes 
y tur cu a yuda cu e mudamento. Censo 
su IT nan Geward Bikker y Shamir 
Silvania, di Directie Financien Ingrid 
Geerman y Clarissa Jacobs cu a pone 
fondonan disponibel. Henter e staf di 
ITP Caribbean cu tabata presente y cu 
a yuda cu e aspectonan di IT. Prome 
Minister a gradici RdA tambe pa nan 
disponibilidad y cooperacion pa aloca 
HBK den nan edificio pa por sigui 
duna servicio, specialmente e Director 
Reynold Arends, Francie Croes, y 
Shandy de Mey. No por yega HBK San 
Nicolas sin admira e bunita balie cu a 
wordo traha den tempo record door 
di Alex Croes Carpenter Shop. E balie 
a keda hopi bunita y e unico cos cu 
falta aworaki ta e glas cu lo wordo 
poni pronto. Ta gradici na esnan di 
Ministerio di Asuntonan General tambe 
cu a sa di yuda den un manera of otro, 
pa e reapertura aki bira un realidad 
den un tempo relativamente cortico. 
Y esnan di Nicolas Store cu a prepara 


snacks y koffie pa tur bishitante di HBK 
San Nicolas riba e prome dia. Sin lubida 
e comunidad di San Nicolas pa nan 
pasenshi durante e periodo. Gobierno 
ta consciente di e hecho cu door cu 
mester a cera pa dos luna y mey, e por 
a trece algun molester. A pesar di esaki, 
a haci e maximo esfuerso pa keda cla 
cu e trabounan y habri bek den cuadro 
di e tempo stipula. 


Finalmente Prome Minister Wever 
- Croes a expresa cu gobierno ta 
considera e edificio di HBK hopi impor- 
tante den San Nicolas, y unabes cu 
esaki wordo realisa e lo ta un catalisado 
di desaroyo di centro di San Nicolas. 
Banda di otro tipo di desaroyonan cu lo 
bin den caya principal di San Nicolas, 
Seroe Colorado y den henter e area. 


HBK San Nicolas 
hinca den edificio di RdA 

T 
a bon pa pueblo realisa cu loke a keda logra 
diabierna ultimo durante e reunion entre e 
prome ministernan di e islanan y staatssecretar- 
is Van Huffelen ta algo grandi. No solamente a 
preveni cu e condicionnan ta keda ancra den un 
ley di consenso (rijkswet) pero tambe COHO no 
ta bin mas. Esaki sigur ta salvaguardia  e auto- 
ridad y responsabilidad di Parlamento. Na mes 
momento door di a preveni concretisacion di 
COHO a para e rol adicional cu kier a encarga 
CAFT cu ne. 


Desde un principio, caminda Hulanda a cuminsa 
condiciona e yudansa financiero relaciona cu 
Covid, nos a cuestiona esaki. Desde comienso nos 
a vocifera di ta en contra di un ley di consenso. 
Nos semper a subraya e echo cu mester ta cla 
ken ta responsabel pa ehecucion di reformanan 
pasobra nos ta consciente cu esakinan ta nece- 
sario pero sigur ta haya necesario pa crea e 
balans necesario den nan ehecucion mirando e 
situacion di crisis ocasiona pa Covid. 


Primordialmente nos a accentua e echo cu 
Gobierno di Aruba na tur momento ta na 


Parlamentario Shailiny Tromp-Lee (MEP): 


A base di union y determinacion Aruba 
ta logra preveni concretisacion di COHO 


Parlamento di Aruba nan mester duna cuenta y responsabilisa nan 
mes. Cu un COHO esaki sigur no lo tabata e caso. Manera nos Minister 
President a indica corectamente un ley di consenso ta un tipo di ley 
cu ta deficiente pa loke ta trata democracia. E ta reduci e derechonan 
democratico di e pueblonan di Aruba, Corsou y Sint Maarten. Ta bon pa 
subraya cu e deficit democratico di leynan di consenso di Reino ta algo 
cu tur pais den reino ta reconoce, incluyendo Hulanda.  


Door di a preveni cu COHO a keda concretisa Parlamento ta mantene 
nan autoridad y derechonan como representantenan di pueblo, como 
co-legislador y tambe den nos funcion di controla gobierno. Esaki tambe 
ta conta pa gobierno cu ta mantene nan autoridad pa por fiha nan propio 
prioridadnan y ehecuta reformanan na un manera responsabel, sin por 
wordo obliga den cierto direccion.  


E logra grandi aki pa nos pais a bira posibel door di trabou duro, union 
y determinacion. Fraccion di MEP, claramente, den nos verslag encuanto 
COHO y Raft manda dia 20 di mei 2022 pa Tweede Kamer Hulanda a 
indica di ta contra di ambos Ley di Consenso y e proceso encamina pa a 
yega na nan. Mi ta convenci cu esaki sigur a hunga un rol crucial cu awe 
nos tin un “onderlinge regeling” na luga di COHO.  


Sigur nos mester enfatisa y reconoce e trabou incansabel cu nos Minister 
President, sra. Evelyn Wever-Croes a bin ta haci, caminda el a entre otro 
percura pa Aruba keda na tur momento na mesa cu Hulanda. Alabes e la 
percura pa habri caminda pa e alternativa di un “onderlinge regeling” sin 
COHO y a percura alabes pa Aruba produci e prome concepto pa esaki. 
Despues e la traha cu Corsou y Sint Maarten pa yega na un concepto 
traha en conhunto y a entrega esaki na Hulanda. Awe COHO definitiva- 
mente ta for di mesa door cu Gobierno di Aruba a y ta traha construc- 
tivamente den relacionnan di reino y e proceso di ehecuta reformanan. 

R 
ecientemente, Minister di Husticia y Asuntonan Social Sr. Rocco Tjon 
tawata presente na Bureau Rampenbestrijding Aruba (BRA), camin- 
da a reuni cu practicamente tur e departamentonan hudicial cu tin un 
rol hopi importante den garantisa siguridad na nos frontera. Durante e 
reunion aki, a toca diferente topiconan, entre otro a toca e reapertura di 
nos frontera cu Venezuela, y a toca tambe varios proyectonan cu ta an- 
dando pa eleva e siguridad na nos frontera. 


Den cuadro di e reapertura di frontera cu Venezuela, mester bisa cu pa 
fin di luna lo bay tin e prome reunion tecnico caminda e puntonan ta bay 
wordo discuti, si eventualmente tuma e decision pa habri e frontera bek 
cu Venezuela. Manera ta conoci, e punto di salida di Gobierno di Aruba 
pa cu e tematica aki ta cu esaki lo mester sosode gradualmente na un 
manera hopi responsabel. Cada departamento a duna un update pa loke 
ta e puntonan cu nan mester tin delinea prome cu nan yega na habri e 
frontera. 


Segun minister Tjon, e reunion tawata uno sumamente informativo, 
caminda a toca tambe e diferente proyectonan cu ta bay wordo ehecuta 
e aña aki den cuadro di e landspakket. Tin cu menciona cu actualmente 
tin miyones di florin disponibel pa por percura pa e procesonan wordo 


Minister Rocco Tjon: 


Departamentonan hudicial a reuni 
tocante reapertura di Venezuela 


Como tambe proyectonan andando 


restructura, y material wordo cumpra pa tur e 
personal cu ta traha den e diferente departa- 
mentonan aki. Tambe, tin espacio pa inverti den 
proyectonan infrastructural. Banda di esaki, a 
palabra cu lo sigui reuni un bes pa luna na Bureau 
Rampenbestrijding Aruba (BRA) pa di e forma 
aki por monitorea e avancenan mas di cerca pa 
cu e proyectonan aki. Varios proyecto a wordo 
aproba caba pa loke ta programanan tecno- 
logico, asina por cu danki na esaki e servicio 
pa cu clientenan di Inmigracion Aruba ta bay ta 
mucho mas miho. Na mes momento, lo bay por 
monitorea e problematica di “overstayers” na un 
forma mucho mas eficiente y eficaz. 


Por ultimo, e mandatario a expresa cu e ta satis- 
fecho cu e noticia cu Kustwacht ta bay sigui 
expande nan ekipo y yama bon bini na mas 
personal. Esaki lo percura pa e controlnan mari- 
timo por ta mucho mas eficiente y eficaz, cual ta 
sumamente importante, mirando e ultimo desar- 
oyonan caminda mas y mas lanchanan ta wordo 
intercepta. 

T 
ecnologia digital ta transformando economia rond di 
mundo. Como pais nos mester ta prepara pa tuma ben- 
taha di e oportunidadnan. Minister Geoffrey Wever ta con- 
tento di anuncia e seminario titula ‘Startups and Entrepre- 
neurship for Economic Growth’, cual lo tuma luga fin di jan- 
uari 2023. 


E seminario aki lo ser presenta pa Amazon Web Services 
caminda dos representante experto lo brinda Aruba cu un 
“Digital Roadshow” cu ta enfoca riba temanan di ‘Startup’ y 
‘Entrepreneurship’, uzando e mundo digital como un palanca 
pa ‘scale-up’, yega mercadonan internacional, y pa explora 
con Amazon Web Services por facilita esaki. 
Den partnership cu Impact-Hub Aruba, a haci e evento aki 
completamente gratis, pero si, cu cupo limita. E seminario lo 
ser presenta riba dos (2) diferente dia, pa asina brinda mas 
persona e chens pa participa. Fechanan lo ta diahuebs, 26 di 
januari, y tambe diabierna 27 di januari 2023. Orario ambos 
dia lo ta di 2:00 pa 5:00 di atardi. 


Adicionalmente lo tin un evento di networking pa tur partic- 
ipante, cual lo tuma luga diabierna cuminsando 5:30 di 
atardi. Door di trece representantenan internacional manera 
di Amazon Web Services, ta introduci Aruba na un comu- 


nidad hopi mas grandi di expertonan (‘digital experts’), cu 
por yega te hasta na atrae inversionistanan den e industria 
digital pa establece parti di nan operacion localmente, y pa 
desaroya of test ‘prototypes’. 


“Mi ta contento cu nos por a partner cu Impact-Hub Aruba 
y Amazon Web Services pa por brinda e seminario aki na 
comunidad, y ta spera cu specialmente hobennan y entre- 
preneurs, tuma bentaha di e oportunidad aki”, minister 
Wever a duna di conoce. Pa registra, por bishita e website di 
Impact-Hub Aruba na: aruba.impacthub.net 


CANTANTE: Zivon “Dancing King” Thode 
Compositor: Chendell Beaumont 
Areglista: Raul Piar 
Titulo di Tumba: Mundial Carnaval 


Tuma contacto cu nos pa bo ticket pa bo no perde nada! 
No haci wega cu cos Serrriioooooooo!! 


Diabierna awor pa 
prome biaha Zivon lo 
ta participando den 
festival di Tumberito!  


Minister Geoffrey Wever ta anuncia: 


Seminario Startups and Entrepreneurship: 
Presenta pa Amazon Web Services 

D 
en e articulo aki nos lo enfoca riba “Desperdicio di Con- 
struccion”. Kico esaki ta encera? Unda por entrega es- 
aki? Kico ta e impacto riba e prijs pa procesa Desperdicio di 
Construccion? Y cua ta e metodo con esaki ta wordo proc- 
esa pa recupera recursonan.   
  
Kico ta Desperdicio di Construccion?  
Desperdicio di Construccion ta desperdicio cu ta wordo 
acumula for di sitio di construccion of demolicion. 
Ehempelnan di esaki ta entre otro: cement / beton, bloki, 
tegel, panchi, piedra, santo, porta of bentana, palo, diferente 
tipo di metal, toilets, plastic, papel, etc. Cada tipo di desper- 
dicio por wordo procesa na un forma responsabel y esaki ta 
locual cu nos kier motiva pa eherce. Si ta un sitio di demoli- 
cion, e prome stap ta pa constata si tin asbest presente. Si 
ta asina, por acerca ATCO prome cu cuminsa cu e trabou di 
demolicion.   
  
Con por entrega desperdicio di construccion den bulto?  
Si a constata cu no tin asbest presente, companianan por 
scoge pa continua na entrega nan desperdicio di construc- 
cion den un forma mixto combina. Esaki ta nifica cu no ta 
separa pa categoria di sushi for di e sitio di construccion 
of demolicion. Desperdicio di construccion combina sin 
asbestos por entrega na  Ecotech Freezone . Esaki tin su 
consecuencia cu tin un diferencia di prijs pa cada ton cu 
wordo entrega.  
  
Con pa separa desperdicio di construccion?  
Companianan cu ta scoge pa spaar placa y separa e desper- 
dicio di construccion of demolicion por haci esaki na e 
siguiente forma:   
  
Cement, bloki di cement,  calichi, santo, pavers, klinkers y 
basecourse por wordo entrega GRATIS na Apex pa e por 
wordo procesa. Desperdicio di metal por wordo entrega na 
Daltra NV of na ICR Services y ta ricibi placa pa entrega 
esaki. Desperdicio organico di mata, palo of palet blanco por 
entrega na Johnsons of Ecotech Freezone. Tur otro desper- 
dicio cu no ta reciclabel manera wc kibra, tegels, saco di 
cement por wordo entrega den bulto na Ecotech Freezone 


cu tin un gasto  
  
E beneficio di separa e tipo di desperdicio aki ta cu como 
compania cu ta entrega esaki por spaar placa ora di hiba 
paso e desperdicio ta wordo considera “limpi”. Unabes cu e 
desperdicio ta combina y no separa e labor pa por procesa 
esaki debidamente ta bira mas intensivo y esaki ta resulta 
den un prijs mas halto.   


Pa mas informacion tocante desperdicio di construccion por 
bishita website www.trashtocash.org pa asina haya un bista 
di e Blue Print pa maneho di desperdicio.   
  
E cambio aki ta no grandi, pero como ciudadano di e pais aki 
nos tin cu cuminsa cambia nos manera di anda y maneha 
nos mesun desperdicio. E cambio aki tin e meta principal pa 
nos atende cu nos problemanan cu a bin ta crece durante 
70 aña y cu a causa hopi daño na nos medio ambiente. E ta 
un paso den e bon direccion pa asina sigura cu nos yiunan 
tin un futuro caminda nan por disfruta di un medio ambiente 
sano y cu nan ta orguyoso cu pais Aruba ta cumpli cu leynan 
internacional pa cu maneho responsabel di desperdicio.  


Con ta deshaci di “Desperdicio di Construccion”?   

J 
UMP18 ta un programa multidisci- 
plinario den maneho di obesidad den 
muchanan, afilia na dr. Horacio Odu- 
ber Hospital. Actualmente tin un grupo 
participando activamente bou di guia 
di profesionalnan cu lo terminando fin 
di Februari 2023. Minister di Turismo y 
Salud Publico sr. Dangui Oduber ta con- 
tento di e resultado cu e programa ta 
dunando. E programa aki ta cuadra cu e 
plan nacional di prevencion di malesan- 
an no transmisibel (NCD’s). 


JUMP18 ta consisti di un grupo di hoben 
Arubano cu ta profesionalnan medico, 
cu bao guia di un pediatra a desaroya 
un iniciativa pa empodera muchanan y 
nan mayornan pa mehora nan salud y 
bienestar. JUMP18 su meta ta pa yuda 
mayornan y muchanan biba un bida 
mas saludabel por medio di educacion, 
ehercicio y retando nan percepcionnan 
limita. Por medio di e proceso aki, e 
acceso ta wordo crea pa mayornan 
y nan muchanan bolbe descubri nan 
balor berdadero hunto cu un conoce- 
mento mas profundo den loke ta nutri- 
cion y salud. 


JUMP18 a cuminsa 14 di september di 
aña 2021 cu e meta pa haci un dife- 
rencia pa otronan, duna inspiracion y 
motivacion. Di e manera aki crea opor- 
tunidadnan nobo pa tur cu ta envolvi den 
e programa, por ehempel e mayornan, 
e profesionalnan y specialmente e 
muchanan. E programa tin un dura- 
cion di 6 luna, inicialmente e programa 
a cuminsa cu 18 mucha pero esaki a 
wordo aumenta awor na 36 mucha. 


Minister Dangui Oduber ta gradici 
Dr.Jamiu Busari cu ta e fundador y 
“senior researcher” di JUMP18 pa bin 
cu e iniciativa aki, sigur un danki tambe 
na henter e team di profesionalnan 
medico di JUMP18 pa haci e programa 
aki un exito. 


Minister Dangui Oduber 


Programa di JUMP18 ta dunando bon resultado 

Directiva di Centro di Bario 
ta anuncia su prome activ- 
idad pa aña 2023. Ta trata 
aki di un paseo riba bicicleta 
cu lo tuma luga diaranson 
25 di januari dia cu nos 
ta celebra Dia di Betico. E 
actividad aki ta den cuadra 
tambe di e actividad anual di 
“Tin Union Familiar” (TUF). 
E actividad aki ta enfoca 
y stimula e importancia 
di tin un union den famia. 
Den pasado TUF a wordo 
organisa cu exito na unda 
famianan ta uni y participa 
na e actividad aki. E aña aki 
atrobe a dicidi pa organisa 
un paseo riba bicicleta na 
unda famianan por uni ya 
cu mayornan por participa 
hunto 
cu 
nan 
yiu(nan) 
riba bicicleta. Tambe bisi- 
ñanan, coleganan, clubnan 
deportivo, scolnan y bari- 
onan por forma nan grupo. 
Manera ya menciona e activ- 


idad aki ta tuma luga Dia di 
Betico. Mainta 9or ta sali 
rumbo pa Arashi pasando 
via Bubali y San Minguel. 
Lo regresa Centro via e 
caminda grandi di Noord. 
Lo tin musica pa compaña e 
grupo. Inscripcion ta tuma 
luga na Centro di Bario 
Playa Pabao di dialuna pa 
diabierna di 8or pa 12or 
y di 2or pa 6or y tambe lo 
tin oportunidad pa inscribi 
dia di e actividad prome cu 
8.30am. 
E prome 150 persona cu 
inscribi lo ricibi un T-shirt. 
Lo cobra e suma di 10.00 
florin cual ta inclui awa y 
fruta. Pagando e suma di 
25 florin bo por huur un 
bicicleta pa e actividad 
aki. Nos grandinan y chiki- 
tinnan tambe por participa 
ya cu tin un bus disponibel. 
Inscribi na tempo pasobra 
cuponan ta limita. 


S 
tichting Musica kier duna oportunidad na henter pueblo 
di Aruba pa asisti Aruba Caiso & Soca Monarch 2023. 
Carchinan pa e anochi final, dia 28 di januari 2023 na Car- 
nival Village, ta disponibel na Citgo Boulevard, Palm Beach, 
Essoville y tambe via e servicio di Pay.AW. Entrada pa e fes- 
tival ta costa Awg. 50,-. 


Sinembargo, e organisacion ta consciente cu esaki ta un 
festival na unda henter famia ta sali hunto pa bay apoya 
nan participante preferi of pa simplemente disfruta di e food 
court, topa conocirnan y gosa di e dushi ambiente. 


Pa e motibo aki Stichting Musica ta presenta su ORA LOCA, 
na unda cu por cumpra ticketnan na prijs reduci of pakete 
pa grupo y famia na un suma atractivo. E prome ORA LOCA 


lo tuma luga riba DIAMARS, 17 DI JANUARI entre 4 – 5 PM, 
exclusivamente via e servicio di Pay.AW. Durante e orario 
aki, ticketnan lo ta obtenibel pa solamente 35 FLORIN pa 
carchi. 


Riba e Facebook page di Stichting Musica por sigui tur 
anuncio y informacion relata na e festival y e ORA LOCA. Un 
y tur ta cordialmente invita pa haci uzo di e specials, pa por 
asisti y engrandece e festival di mas dushi di nos isla, Aruba 
Caiso & Soca Monarch! 
Stichting Musica ta gradici Setar NV, Ban Serio (un inici- 
ativa di Aruba Tourism Authority), Aruba Bank, Aruba 
Airport Authority, Balashi, Telearuba y Elite Productions & 
Entertainment pa haci Aruba Caiso & Soca Monarch 2023 
posibel. 


Stichting Musica ta presenta su ORA LOCA 
pa Aruba Caiso & Soca Monarch! 


Dia Di Betico 


Paseo riba bicicleta na Playa Pabao 


R 


ecientemente nos por a ripara un biaha mas con nos turismo ta 


creciendo y kibrando record tur luna. Un biaha mas minister Dan- 


gui Oduber, su team y profesionalnan den turismo ta logra otro record 


den e luna di december 2022. E recuperacion di nos turismo di decem- 


ber 2022 compara cu december 2019 ta di 111%. Esaki ta un indica- 


dor cu e vision di minister Oduber, su team, ATA y profesionalnan ta uno 


cu lo por sigui record pa e luna aki di januari 2023. Nos tur por recorda 


con turismo a perde e momentum momentariamente pa via di Omicron 


na comienso di aña 2022. Esaki a haci cu tabata tin basta cancelacion 


di reservacionnan haci na hotelnan. Naturalmente esaki a afecta e re- 


sultado di nos turismo den cuminsamento di aña pasa. 


Ademas e resultado final pa 2022 pa loke ta e stayovers a logra un 


recuperacion di 98.4% versus 2019. Ademas AHATA a cera cu un recu- 


peracion di RevPar di 99.7% na 2022 compara cu 2019. Asina Aruba 


por ta orguyoso cu nos grado di recuperacion di nos Turismo pa e aña 


henter di 2022 ta di 98.4% compara cu 2019 cu tabata un aña record y 


historico pa nos dushi pais Aruba. Ne mesun momento Banco Central di 


Aruba a midi un crecemento di 18% durante kwartaal 1 te cu kwartaal 


3 di 2022. Adicionalmente e “tourism credit” tabata 3.2 biyon florin. 


Esaki ta un crecemento di 500 miyon florin na 2022 compara cu 2019. 


Asina Aruba a cera di un forma sumamente satisfactorio y positivo, 


considerando e resultadonan grandi di nos unico pilar economico 


di turismo. Aña 2023 ta wordo mira cu wowonan alentador y yen di 


speransa cu nos lo sigui crece y fortalece nos pais economicamente. 


Hunto cu e esfuerso y positivismo di cada un nos ta bay logre. Un 


pabien en general na tur esnan cu ta traha den Turismo y ta e cara di 


nos pais. Pabien Aruba! 


Parlamentario Marco Berlis (MEP): 


Turismo batiendo record tras di record! 

WILLEMSTAD - Un ciudadano cu tin of tabatin un negoshi 
di bende pisca cu e tabata coy cu canasta pa e mes bende 
cu publico tabata bon prepara ora Belasting a baha riba dje 
pa cobr’e belasting riba entrada cu e tabatin entre 2007 te 
cu 2009 y e tabatin su administracion debidamente na ordo 
pasobra aparte cu e tabata piscado comercial, e tabata versa 
tambe den asuntonan administrativo despues di a traha na 
departamento di Husticia y SOAB. Danki na e conocemento 
aki e por a logra y hasta laga anula un montante di casi 
430.000 florin cu Belasting principalmente pa su entrada 
cu piskeria. 


Como contractista/consultent tampoco e no a ‘pisca’ malo 
pasobra nan a pag’e como 390.000 florin pe trabou cu el a 
haci pa gobierno pa su trabou na Departamento di Husticia. 
Belasting mester a ripara cu e contribuyente aki tabata gana 
masha bon placa y nan a manda cobr’e 30.155 florin riba aña 
2011 pero ta un calculacion nan a haci y ora e contribuy- 
ente a presenta cu su pruebanan, Belasting a baha e suma 
riba cual nan kier a cobr’e belasting. y sam-sam cu esey nan 
a baha e primanan social tambe. 


Dies aña pasa belasting a manda cobr’e Inkomstenbelasting 
riba loke el a gana na 2008. 
De paso nan a laga funcionarionan di SBAB cu ta e brasa 
di control di belasting di gobierno y resultado di nan inves- 
tigacion a keda cla na mei di 2018. SBAB a constata cu e 
contribuyente tin un piskeria caminda e mes ta pisca y 
bende publicamente. Pa esey e tin un boto cu e mes a traha 
y a registra como NC-263 y cu cual e tabata bay lama y 
pasa piki su canastanan. el a hinca e boto den su compania 
y despues a cumpra un boto mas cu placa cu el a fia cerca 
OBNA. 
El a uza e prome boto cu e mes a traha como garantia pa 
haya e fiansa pa NC-1218 cual el a bende mesora pa likida 
su fiansa y cu tabata un dje condicionnan cu OBNA a pone 
pa dune fiansa. 


E contribuyente su compania bal 290.831 florin na propiedad 
y lo unico cos cu por parce straño ta cu e contribuyente no 
tabata registra cuanto e ta paga un ‘socio’ cu no ta comer- 
ciante y a hinca cen den e negoshi. E funcionario di SBAB 
a raporta cu durante su control el a ripara cu mayoria di 
e propiedadnan tabata presente cu excepcion di e canas- 


tanan. Sobra cosnan tabata material segunda mano. 


E funcionario di SBAB a sugeri pa reevalua balor dje propie- 
dadnan dje compania piskeria y fiha esaki como 140 mil 
florin menos. Segun e consultent/piscado vandalistanan a 
kibra hopi canasta of a horta nan. Pago dje canastanan ta 
sosode cu placa propio dje piscado kende conoce bendedo 
dje canastanan. En todo caso no tabatin masha cos pa 
balota como propiedad dje piskeria. E funcionario di SBAB 
a constata cu considerando balor di loke tabatin y loke a 
bay perdi of horta mester tabatin palabracion con ta paga 
e material cu a ‘foetsie’. E funcionario di SBAB a traha un 
resumen curiculo dje piscado/consultent cu a traha na 
SBAB te september 2006. Despues el a traha riba su mes 
pa Departamento di Husticia caminda nan a pag’e mas cu 
400.000 florin. 


E la cumpra 269 canasta pa 161.400 florin segun su bukinan 
pero cu el a perde 252 canasta na 209 pasobra fondo di 
lama na costa di Corsou diripiente ta bira mas profundo y 
por lo tanto no por mira nan mas bou di lama! Cu benta di 
pisca e tabata haya mas cu 10.000 florin pa aña pero por 
lo demas e negoshi dje piscado no ta negoshi den sentido 
real pasobra e no ta cumpli cu detayenan manera permit, 
mencion den buki di telefon, propaganda den corant y logo 
di carta. 
Entre 2008 y 2011 el a bay lama solamente 30 biaha. Summa 
summarum hues a concede e contribuyente mayoria di loke 
el a pidi na rebaho di belasting. 


Riba entrada di mas cu 15 aña pasa 


Belasting a ‘dal’ consultent/ 
piscado pa casi Naf. 430.000! 

WILLEMSTAD - Dos ciudadano cu a 
gana como 28.017.228,06 Lira Turco 
cu ta como mei miyon dollar Mericano 
hungando placa den casino online 
y gerencia dje casino no kier a paga 
pa caba, nan a contrata e abogado 
R. Bijkerk pa demanda e represent- 
ante local dje doñonan di casino cu ta 
Virae Management cu ta maneha fondo 
y capital di stranhero. Tin un funda- 
cion cu contra pago ta specialisa pa 
demanda casinonan cu no ta paga 
cliente cu gana placa pero ta biba den 
exterior. 


E clientenan di casino a laga entama 
un huicio sumario dia 1 november aña 
pasa y ya dia 29 di november hues 
a tata e caso y a tende argumento 
di abogadonan di tur dos banda. E 
empresa ASL Interactive B.V. tin permit 
pa explota e permit di e casino Online 
Cyberluck N.V., Trbet.com. Virae ta 
directiva di ASL. Fundacion SBGOK ta 
conoci caba ya cu regularmente nan ta 
haya cliente cu tin cu hiba doño di casi- 
nonan online Corte. 


Ora nan gana caso pa nan cliente, nan ta 
cobra nan placa y deposite riba cuenta 
dje cliente dunando un servicio nece- 
sario pasobra tin casino cu ta ofrece 
nan servicionan pero no ta gusta paga. 
E duo di origen Turco a gana 21 miyon 
Lira Turco dia 21 februari aña pasa den 
e casino pero ora ‘l’argent’ no tabata 
pasa pa caba nan a encarga Bijkerk pa 
cobra pa nan. E fundacion di Bijkerk a 
cana e caminda legal y a haya permit 
pa pone beslag riba e cuenta dje casino 
Virae na NCB. 


Ora esey no a duna resultado, e 
abogado a pone beslag riba dos tereno 


na Vredenberg. 
Banco Maduro a laba su man for di e 
asunto confirmando cu nan no tin 
ningun relacion cu casino Virae. E 
siguiente paso di abogado Bijkerk 
tabata pa cobra Virae US$ 528.626.94. 
Virae a bringa e beslag y a pidi Corte pa 
ordena e fundacion pa lanta e beslag 
so pena di paga un dwangsom pasobra 
nan a husga cu e casino tabatin rason 
pa no paga e premionan. 


Nan defensa tabata cu como gerencia 
nan no tin falta personal den e casino. 
Virae di su parti a splica corte cu e 
casino no tin ningun interes pa lanta e 
beslag pasobra nan a demostra anteri- 
ormente cu nan ta zwai beslag tira den 
bak’i sushi. 


Abogado Bijkerk a reacciona fuerte- 
mente splicando hues cu doñonan dje 


permit tin debidamente culpa den e 
situacion aki pasobra ta nan ta permiti 
cu no ta paga ganado. Awor cu hues 
a tende tur dos banda e por a tuma 
un decision riba ken su argumento 
tin mas peso. Unico manera pa hues 
nenga di kita e beslag ta si e ta di mala 
fe pero esey no te caso pero e caso di e 
abogado si ta fuerte. 


E abogado no a viola regla pa pone 
beslag y e casino no por garantisa cu ta 
paga pasobra e placa no ta pasa via dje 
compania Virae cu ta maneha e casino. 
Pa loke te kitamento dje beslag, e eher- 
cicio aki nan a haci na Banco Maduro 
tambe pero no a duna resultado. 
Hues a rechasa e contra-demanda di 
Vitae y a condena e compania pa paga 
gastonan dje caso. Ademas e beslag ta 
keda valido como borg pa nan busca 
manera di paga. 


Ora beslag na banco no a duna resultado 


Abogado a pone beslag riba 
dos tereno di doñonan di casino 

WILLEMSTAD 
– 
Recientemente, 
Minister Charles Cooper a ricibi e grato 
notificacion cu Corsou, despues di e 
procedura interno, a wordo acepta 
pa bira miembro di ‘Global Forum on 
Cyber Expertise’ (GFCE). GFCE ta un 
comunidad cual ta consisti di diferente 
‘stakeholder’ y mas cu 170 miembro 
y partner for di tur region di mundo, 
cu su meta ta pa fortifica capacidad y 
experticio cibernetico mundialmente. 


Riba 16 di december 2022, Minister 
Cooper cu sosten di Prome Minister 
Pisas a suministra un aplicacion na 
GFCE pa Corsou por a bira miembro di 
e foro aki. Awor esaki ta keda aproba. 
GFCE ta traha pa sigura un mundo 
digital cu ta habri, pornada, pacifico 
y sigur. GFCE ta percura pa haci esaki 
atraves di su plataforma internacional 
di colaboracion. 


E plataforma global aki ta consisti 
di entre otro gobiernonan, organ- 
isacionnan 
internacional, 
organ- 
isacionnan priva, comunidad tecnico 
y academiconan. GFCE ta traha riba 
capacidad cibernetico global den dife- 
rente forma, entre otro atraves di 
‘GFCE Work Groups’, ‘Cybil Knowledge 
Portal’, ‘the Clearing House function’, 
‘the Global CCB Research Agenda’, y 
iniciativanan practico di GFCE. 
Dentro di poco, Corsou lo hiba un 
combersacion cu GFCE pa analisa cua 
ta e gruponan di trabou actual di GFCE 
cu Corsou lo por participa activamente 
den dje pa fortifica nos esfuersonan 
cibernetico. 


E gruponan di trabou ta: 
- Working Group A Cyber Security 
Policy and Strategy 
- Task Force 1: Strategies and 
Assessments 


- 
Task 
Force 
2: 
CBMs, 
Norms, 
Implementation and Cyber Diplomacy 
- Working Group B CIM and CIIP 
- Task Force 1: Cyber Incident 
Management 
- Task Force 2: Critical Information 
Infrastructure Protection 
- Working Group C Cybercrime 
- Working Group D Cyber Security 
Culture & Skills 
- Working Group E Cyber Security 
Standards 
Minister Cooper lo ta punto di coordi- 
nacion politico pa Corsou pa GFCE, y e 
personanan di coordinacion local lo ta 
Sr. Dwigno Puriel, Sra. Elgeline Martis, 
y Sra. Islelly Pikerie. 


Miembronan di GFCE: African Union, 
AFRIPOL, Argentina, AT&T, AUDA- 
NEPAD, Australia, Austria, BAE Systems 
Digital 
Intelligence, 
Bangladesh, 
Belgium, Benin, Bhutan, Botswana, 
Cameroon, 
Canada, 
Capgemini, 
Chile, Cisco Systems, Commonwealth 
Telecommunications 
Organisation 
(CTO), Council of Europe, Standard 
Chartered Bank, Cote d’Ivoire, Czech 
Republic, 
Deloitte, 
DAI,Dominica, 
Dominican 
Republic, 
Economic 
Community of Central African States 


(ECCAS), Economic Community of 
Huest 
African 
States 
(ECOWAS), 
ESET, Estonia, Ethiopia, European 
Union, 
Europol, 
Finland, 
France, 
FS-ISAC, Gabon, Germany, Ghana, 
Guatemala, Hewlett Paccard, Huawei, 
Hungary, International Association of 
Prosecutors (IAP), IBM, International 
Chamber of Commerce (ICC), India, 
International 
Telecommunication 
Union (ITU), INTERPOL, Israel, Japan, 
Kenya, KPMG, Latvia, Lesotho, Liberia, 
Luxembourg, 
Malaycia, 
Mandiant, 
Mauritius, Mexico, Microsoft, Morocco, 
Mozambique, New Zealand, Nigeria, 
North Macedonia, Norway, NRD Cyber 
Security, Organization for Security 
and Co-operation in Europe (OSCE), 
Organization 
of 
American 
States 
(OAS), Palo Alto Networks, Papua New 
Guinea, Peru, Philippines, Republic 
of Corea, Romania, Republic of the 
Congo, Rwanda, Senegal, Serbia, Sierra 
Leone, Singapore, Spain, Somalia, 
Suriname, 
Sweden, 
Switzerland, 
Symantec, Tanzania, Telstra, Thailand, 
The Gambia, The Netherlands, Tunicia, 
Turkey, 
Ukraine, 
United 
Kingdom, 
United States of America, Vietnam, 
Vodafone, World Bank, Linked-in, and 
Twitter. 


Corsou ta bira miembro di 
‘Global Forum On Cyber Expertise’ 

Fortaleza Pa Famia 


NOS hubentud ta pasando constantemente bao di hopi atake, spiritual, fisico y mental, ta p’esey nos tur como mayor 
mester ta e base pa encurasha nos hubentud tur momento, no ta importa si ta bo yiu of no, sabi cu nos hubentud mester 
di ayudo. Pasobra Dios ta stima hubentud y e diabel ta odia hubentud, y e ta purba tur manera pa contamina e mente di 
hubentud, y hopi hende cu ta instrui hubentud den mal caminda no ta realisa cu nan ta un piedra di trompica y instru- 
mento di scuridad. 


Samuel tabata un hoben ora cu Dios a yame pa profeta. 
Jabes tabata un hoben ora cu e a haci oracion y cambia situacion di henter su Famia. 
David tabata un hoben ora e a wordo ungi como rey. 
David tabata un hoben ora e a derota Goliat. 
Maria tabata un hoben ora e angel a anuncie tocante nacemento di Hesus. Wak e encargo cu Dios a pone riba un hoben. 
Jeremias a wordo yama como profeta prome cu e wordo forma den barica di su mama, y ora e tabata hoben Dios a papia 
cune pa mande pa e nacionnan. 
Timoteo tabata un hoben ora cu Pablo a prepare, y bise pa no laga ningun hende menosprecia su hubentud, pa asina e 
por instrui otronan den e caminda di Dios. 


E Palabra di Dios pa nos hubentud ta: Confia den Señor cu henter bo curason, y no depende riba bo mes compronde- 
mento. Den tur bo camindanan reconoce y E lo dirigi bo berehenan. 
No sea sabi den bo mes bista, teme Señor, y aparta bo mes for di maldad. (Proverbionan 3:5+6+7) 


Pero tambe nos tin un palabra di spiertamento pa nos hubentud: Boso hobennan sea sumiso na boso ancianonan 
(Mayornan), bisti boso mes cu humildad pa cu otro, pasobra Dios ta resisti e orguyosonan ma ta duna gracia na e 
humildenan. Humiya bo mes anto bao di e man poderoso di Dios, pa e por halsa boso na e tempo apropia, tirando boso 
preocupacion riba dje, pasobra E ta percura pa boso. 


Sea sobrio, sea alerta. Boso adversario, e diabel, ta cana rond manera leon cu ta gruña, buscando ken e por devora. 
Ma resistie,firme den boso fe, sabiendo cu boso rumannan den henter mundo ta pasando door di e mesun experiencianan 
di sufrimento. (1 Pedro 5:5-9) 


Si e ta para skirbi den e palabra di Dios cu e diabel ta enemigo di hubentud, a yega e momento pa tur hende special- 
mente mayornan lanta for di soño, y reconoce cu mester di mas atencion spiritual pa nan yiunan, pasobra no ta pornada 
e palabra di Dios ta bisa den Efesionan 6:1-4 pa mayornan lanta nan yiunan den obediencia na Señor. 


E no ta facil, pero cu yudansa di Dios, nos lo vence,tin hopi obstaculo den caminda di hubentud, manera, droga, alcohol, 
violencia, gang, tiramento, drop out for di scol, bandona cas pa motibo di rebeldia, embaraso hubenil, abuso sexual, 
inmoralidad etc. 


Awor e enemigo a bira mas moderno pero a keda mes un diabel, tratando di daña muchanan su mente y curason for di 
nan infancia. 


Pero Dios ta bisa den su palabra na nos hubentud: No tene miedo pasobra mi ta cu bo, no desmaya pasobra mi ta bo 
Dios. Lo mi fortalece bo, si lo mi yuda bo,si lo mi sostene bo cu mi man drechi di husticia. 


Awor cu nos tur sa cu nos hubentud mester di yudansa, si nos simplemente recorda cu nos tambe tabata hoben, nos lo 
uni den oracion pa nos hubentud. 


Nos hubentud mester di Cristo Hesus den nan curason. 
Sinceramente, Pastor Marcel Balootje 


Palabra di dios pa nos hubentud 

Pero esnan cu confia den 
señor lo haya forsa renoba, ma lo bula bay 
ariba cu hala manera Aguila. 
Nan ta cana sin cansa, nan ta cana sin 
perde rosea. Isaias 40: 31 


Cu dolor na nos curason, 
nos ta participa fayecimento 
inesperadamente di nos ser stima: 
Austin D. Illes 
*28-11-1998 - †13-01-2023 


“WEAKNESS IS A CHOICE” 


Acto di entiero lo wordo anuncia despues 


“Señor ta mi wardador, 
mi’n tin falta di nada. Den cunucu di yerba 
berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profondo tristeza, pero conforme 
cu boluntad di Dios, nos ta anuncia 
fayecimento di: 
Corina Astrid 
Benjamina 
Milliard-Boekhoudt 
*31-03-1958 - †13-01-2023 


Acto di entiero lo wordo anuncia despues 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bai sosega den brasa di Señor: 


Linda Veronica Wolff 
Conoci como: ”Choling of Ling” 
*09-05-1955 †11-01-2023 


Na nomber di su: 
Tata: 
†Jose Maria Wolff 


Mama: 
†Juana Veronica Wolff 


Ex esposo: Yoel Robbins 


Rumannan: 
†Pacifico Wolff y Pascualita Tromp 
†Jose Gregorio Wolff 
Mauricio Wolff y Lucianita Dirksz 
†Catharina Wolff 
Nicolas wolff y Sra. 
Filomena ( mena) Wolff y †Guillermo Figaroa 
Marianita ( Inees ) Wolff 
Johanes Wolff y Sra. 


Ex cuña: Clara Tromp 


Sobrina y sobrinonan: 
†Shirley Wolff 
Swinda Wolff 
Richard Wolff y Katiejan Basarat 
Catharina Wolff 
Jorge Wolff y famia 
Carina Winterdaal y famia 
Julissa Anthony Figaroa y esposo Ryan Anthony 
Jelitza Figaroa 
Raoul Wolff y famia 
Stephanie Wolff 
Elvis Croes y Jeffrey Brakenhoff 
Kevin Croes y famia 
Pacifico Sense y famia 
Kimberly Croes y famia 
Nathaly Maduro y Stephan Thijsen 
Cary -Ann Figaroa y Brandon Cardona 
Tessa Wolff 
Hafieza Wolff 
Xavier Gnali 


Sobrina nieta: 
Naliyah Thijsen 


Tanta y omonan, prima y primonan, padrino y 
madrinanan, comer y comperanan. 


Su ihanan: 
Darlene Henriquez - Giel y Esposo 
Mackenley Louis Jeune 
Paula Izabella Robbins 


Gang di campa riba riff y domino 
Ex coleganan di La Linda y Botica del Pueblo 
Ex integrantenan di Lirios del campo, The New 
Dimension, Placentero Ritmo y Cuerde, catachi y 
demas gruponan cu e la jega di forma parti. 


Amistadnan di cas: Edseline, Sharine, Linda, Ferdinand, 
Nori, Julio, Anni, Jonas, Marcelo, Adalberto, karel, paula 
y demas amistadnan cu ta hopi pa menshona. 


Amigonan musico / cantantenan cu ta hopi pa 
menshona, Su mascota nan cu e la stima Sofia y Tarzan 


Demas famianan: 
Wolff, Tromp, Figaroa, Arends, Dijkhoff, Robbins,Donata, 
Farro, de Mei, Giel, Rafael, Gomez, Gonsalez, Croes, 
Winterdaal, Sence, Clara, Ribeiro, Anthony, Ngali, 
Maduro, Blanco, Basarat, Stede si den tristesa nos por a 
lubida algun famia nos kier a pidi pa disculpa nos 


Ta deseo di famia pa bin bisti na colornan colorido. 


Ta invita pa acto di condolencia y despedida cual lo 
tuma lugar na Aurora Funeral Home Diaranson 18 di 
januari 2023 di 6:00 pm pa 9:00 pm. Cremacion lo tuma 
lugar den seno familiar. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi”. 
Salmo 33 


Cu dolor na nos curason, pero conforme cu 
boluntad di Dios, nos ta participa fayecimento di 
nos ser stima: 


Theresa de J. Faro 
Cariñosamente yama “Susita, Chuchi of 
Tanchita” 
*15-10-1928 - †12-01-2023 


Na nomber di su mayoranan: 
†Isidoro Faro y †EstelLa Faro de Cuba 


Rumanan: 
Alicia Krozendijk-Faro y †Juan Krozendijk y yiunan 
†Silvester Faro y yiu Ingrid Faro 
†Carmen Roza-Faro y †Nicasio Roza y yiunan 
†Aldemaro Faro y †Stella Faro Almary y yiunan 
†Inocencio Faro y yiunan 
†Primitivo Faro y Serafina Faro Faro y yiunan 
†Veneranda Kelly- Faro y Hose Kelly y yiunan 


Su sobrina(o)nan, sobre sobrina(o)nan,prima y 
primonan comer y compernan, tur su ihanan, 
bisina y conocirnan y demas famia 


Demas famia: Faro, Krozendijk, Roza, Almary, 
Kelly, Kock, Jacobs, De Jongh, Hoyos, Tromp, 
Britten, De Cuba, Ellis, Gomez, Maduro, Dirksz, 
Croes, Franken, Koolman, Vrolijk, Loopstok 


Ta invita pa acto di entiero cual lo tuma lugar na 
Misa Sta Anna na Noord diaranson 18 di januari 
2023 di 2’or pa 4’or di atardi. 


Nos difunto stima lo reposa na cas Sabana Liber 
13 di 12:30 pa 1:30 di merdia. 
Condolencia lo tuma lugar na Aurora Funeral 
Home diamars 17 di januari 2023 di 7’or pa 9’or 
di anochi. 


Despensa si den nos tristesa nos a lubida di pone 
algun miembro di famia. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi”. 
Salmo 33 


Cu dolor na nos curason, nos ta participa 
fayecimento di nos ser stima: 


Victor de los Santos 
Cariñosamente yama “Padrino” 
*25-03-1954 - †03-01-2023 


Den nomber di su: difunto mama y tata 


Ex pareja: 
Mirella Concepcion Plasencia y Famia 


Como su mamá: 
Greta Croes y famia 


Ruman: 
Ana Maria De los Santos y dimas ruman y famia 
nan na República Dominicana 


Sobrina: 
Maria Cristina de la Rosa y demás familiares 


Iha nan: 
Cleonicole Heyliger 
Ann-Marie Heyliger 
Leonard Heyliger 
Bryan 


Conpadre y conmadre: 
Ligia Tromp y Roberto Heyliger y famia 


Bon amigo y compañero di trabow: 
Joaquín Díaz RefrigParts 


Amigonan: 
Josefina y Rey Meija y famia, Niurka y hijas,Elisa 
Tromp y famia, Sandy y Famia, Marti, Victoria, 
Luisa, Nacy y dimas amigo nan y conocir nan 


Ta invita pa acto di condolencia y despedida 
cual lo tuma lugar na Aurora Funeral Home 
diamars 17 di januari 2023 di 2’or pa 4’or di 
atardi. Cremacion lo tuma lugar despues. 


Nos disculpa si por a lubida algun famia of 
conocir. 


Diamars, 17 Januari 2023 
AWEMainta 
OBITUARIO 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, pa mi bolbe 
haña forsa”. - Salmo: 23 


Cu dolor na nos curason, nos ta participa 
fayecimento di nos ser stima: 
Sra. Christiane Brice 


Cariñosamente yama “Christina” 
*10-10-1937 - †13-01-2023 


Acto di entiero lo wordo anuncia despues 


Cu inmenso tristesa na nos curason, pero 
agradecido pa tur lo ke ela nifica pa nos, 


Sra. Beata M. Burne, famia Naar y famia 
Hoek ta anuncia fayecimento di: 


Robert Elias Naar 


Mihor conoci como: “Oby” 
*25-03-1941 Aruba 
† 14-01-2023 Nijmegen, Hulanda 


Oportunidad pa manda condolencia via 
email: anna.naar@gmail.com 


Acto di despedida lo tuma lugar despues 
na Nijmegen, Hulanda 


“Señor ta mi wardador, 
m’n tin falta di nada 
Den cunucu di yerbe berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
- Salmo: 23 


A bai sosega: 


Sharlin Y. Paskel 
*25-08-1968 †13-01-2023 


Acto di despedida lo 
wordo anuncia despues. 


Cu inmenso tristeza na nos curason nos ta 
participa fayecimento di: 


Octavio Fermin Frank 


Miho conoci como Tavo of Bas Pipi, 
Ex hungador di Jong Aruba y 
Deportivo Nacional 
*05-11-1947 † 15-01-2023 


Acto di entiero lo wordo anuncia despues. 


Gradicimento y invitacion 


Na nomber di nos tur; yiunan y nan esposo y 
esposa, nietonan y nieta, ruman, 
demas famia di: 


Sra Rosa Tromp 
van de Poel 


Un danki di curason, na boso tur cu di un 
of otro forma, a mustra atencion, aprecio, 
dedicacion via jamada, whatsapp, 
facebook, email, carchi, telegram of flor. 
Tambe esnan cu tabata cu nos den mente 
y oracion. Na tur esnan cu semper tabata 
cu nos durante tur e añanan di mami su 
enfermedad. Y na bosonan cu tabata 
presente na e despedida. Esaki ta un gran 
consuelo pa nos! 


Un danki special na huisartsen praktijk Van 
Tright, particularmente dr Joaquin van Tright, 
na Neuroloog dr Marcel Meelis. Y tur otro 
specialistanan cu tabatey pa mami. 


No tin palabra pa gradici Aurora Funeral 
home sr Anthony Latham, sra Lifrancis 
Erasmus y demas staf pa nan servicio 
profesional 


Na Zulaika (Suki) Geerman pa e bunita 
canto durante despedida. 


Comicion Santana Pastoor Kranwinkel na 
Paradera. Pa nan bon coöperacion 


Alabez nos ta invita pa 3 Santo Sacrificio di 
Misa 


Diamars 17 di januari pa 5:30 pm na Kapel di 
Alto Vista 
Diasabra 21 di januari pa 7:00 pm na misa 
Santa Filomena na Paradera 
Dialuna 23 di januari pa 7:00 pm na Misa 
Santa Filomena na Paradera. 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 
Paulus Alfonzo Paula 


*26-01-1932 - †16-01-2023 


Acto di entiero lo wordo anuncia despues 


